อแมนดา สเตฟลีย์

อแมนดา หลุยส์ สเตฟลีย์ (; เกิด 11 เมษายน 1973) เป็นนักบริหารธุรกิจชาวอังกฤษ เธอมีความโดดเด่นเป็นพิเศษในด้านความสัมพันธ์กับนักลงทุนในตะวันออกกลาง เธอได้ช่วยกลุ่มทุนของซาอุดิอาระเบียในการเข้าครอบครองนิวคาสเซิลยูไนเต็ด ในข้อตกลงที่เสร็จสิ้นในเดือนตุลาคม ปี ค.ศ. 2021 และเธอได้เข้าร่วมเป็นคณะกรรมการบริหารด้วย

ในปี ค.ศ. 2008 สเตฟลีย์มีบทบาทสำคัญในการลงทุนมูลค่า 7.3 พันล้านปอนด์ในธนาคารบาร์เคลย์ส

ต่อมาบริษัท PCP Capital Partners ซึ่งเป็นบริษัทของสเตฟลีย์ได้ทำหน้าที่แทนมานซูร์ บิน ซาเยด อัล นาห์ยานจากราชวงศ์อาบูดาบี ในการลงทุน 3.5 พันล้านปอนด์เพื่อเข้าครอบครองหุ้นของธนาคารจำนวน 16% ตามข้อตกลงดังกล่าว PCP Capital Partners ได้รับค่าคอมมิชชั่นจำนวน 110 ล้านปอนด์ ซึ่งหลังจากการจ่ายเงินให้ที่ปรึกษาแล้ว บริษัทเหลือกำไร 40 ล้านปอนด์Waples, John. "Golden girl Amanda Staveley paid £40 million by Barclays", The Sunday Times (London), 2 November 2008. Retrieved 20 February 2011.Thompson, James. "Staveley banks a £40 million bonanza for brokering Barclays' Abu Dhabi deal", The Independent (London), 3 November 2008. Retrieved 11 March 2011. สเตฟลีย์ยังมีส่วนเกี่ยวข้องกับการซื้อสโมสรฟุตบอลแมนเชสเตอร์ ซิตี้ ที่มีชื่อเสียงของมานซูร์ จากอดีตนายกรัฐมนตรี ทักษิณ ชินวัตร เมื่อเดือนกันยายน ปี ค.ศ. 2008

สเตฟลีย์ยังได้พยายามสองครั้งในการซื้อหุ้นใน นิวคาสเซิลยูไนเต็ด ครั้งแรกในปี ค.ศ. 2018 และอีกครั้งในปี ค.ศ. 2020 ซึ่งเป็นส่วนหนึ่งของกลุ่มนักลงทุนที่นำโดย กองทุนเพื่อการลงทุนสาธารณะ ของซาอุดีอาระเบีย การเข้าครอบครองเสร็จสิ้นเมื่อวันที่ 7 ตุลาคม ค.ศ. 2021 โดย สเตฟลีย์ ถือหุ้น 10% ของสโมสร พี่น้องรูเบน ถือหุ้น 10% และกองทุนเพื่อการลงทุนสาธารณะถือหุ้น 80% ในเดือนกรกฎาคม 2024 อแมนดา สเตฟลีย์ และสามีของเธอ ประกาศเจตจำนงที่จะออกจากสโมสรนิวคาสเซิลยูไนเต็ด หลังจากขายหุ้นที่เหลือในสโมสร ซึ่งตอนนี้เหลือเพียง 6% จากเดิม 10%

 อ้างอิง 

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2516
หมวดหมู่:นักลงทุนหญิง